b"\n_START_ARTICLE_\nConverg\xc3\xa8ncia Occitana\n_START_PARAGRAPH_\nConverg\xc3\xa8ncia Occitana (en occit\xc3\xa0: Converg\xc3\xa9ncia Occitana) \xc3\xa9s un col\xc2\xb7lectiu associatiu que aplega una seixantena d'associacions que treballen per la cultura occitana a la regi\xc3\xb3 de Tolosa._NEWLINE_Fou creada el 20 de juliol de 1998 a Tolosa amb l'objectiu de determinar i construir una vertadera pol\xc3\xadtica cultural occitana per Tolosa. Aquesta iniciativa cercava l'objectiu d'anar m\xc3\xa9s enll\xc3\xa0 que la simple preservaci\xc3\xb3 o valoraci\xc3\xb3 del patrimoni cultural occit\xc3\xa0, cercava sobretot inscriure's a la modernitat, l'acci\xc3\xb3 i la creaci\xc3\xb3._NEWLINE_Aquesta estructura de sinergia permet a les associacions integrants de dotar-se dels mitjans i la for\xc3\xa7a necessaris per acomplir les seves metes. Un dels primers objectius assolits, en acord amb el municipi de Tolosa, fou la creaci\xc3\xb3 de l'Ostal d'Occit\xc3\xa0nia, casa comuna i centre neur\xc3\xa0lgic d'aquesta nova din\xc3\xa0mica._NEWLINE_La seva seu, l'Ostal d'Occit\xc3\xa0nia, es troba a l'ostal de Boisson, al carrer de Malcosinat n\xc3\xbamero 11, de Tolosa. Es va inaugurar el 16 de desembre de 2006. En 2012 sign\xc3\xa0 un acord amb la Generalitat de Catalunya per fomentar la llengua i la cultura occitanes. En 2015 ha col\xc2\xb7laborat amb el Casal Jaume I de Perpiny\xc3\xa0 i el col\xc2\xb7lectiu SEM Catalunya Nord en diverses trobades sobre la nova divisi\xc3\xb3 regional francesa proposada per Fran\xc3\xa7ois Hollande."